Държавен вестник, бр. 49, 2010 г., стр. 37

БРОЙ  49	
Д Ъ Р Ж А В Е Н  В Е С Т Н И К 	
СТР.  37  
(6) Работещите не трябва да бъдат експонира­
ни на нива, превишаващи граничните стойности 
на експозиция на изкуствени оптични лъчения 
по чл.1, т. 2 и 3.
(7) Когато се установи експозиция на изкуст­
вени оптични лъчения, по-голяма от граничните 
стойности, въпреки предприетите от работода­
теля мерки за спазването на изискванията на 
наредбата, той е длъжен:
1. да предприеме незабавни действия за 
намаляване на експозицията под граничните 
стойности;
2. да определи причините, поради които 
граничните стойности са превишени; 
3. да адаптира предприетите мерки за защи­
та и превенция, за да се избегне последващо 
превишаване на граничните стойности.
(8) Работодателят е длъжен да адаптира мер­
ките по ал. 1, 2, 3, 4, 5, 6 и 7 към работещите, 
които са особено чувствителни към експозиция 
на изкуствени оптични лъчения.
Чл. 7. Като спазва задълженията, които про­
изтичат от Закона за здравословни и безопасни 
условия на труд и Наредба № РД-07-2 от 2009 г. 
за условията и реда за провеждането на перио­
дично обучение и инструктаж на работниците 
и служителите по правилата за осигуряване 
на здравословни и безопасни условия на труд 
(обн., ДВ, бр. 102 от 2009 г.; попр., бр. 4 от 
2010 г.; изм., бр. 25 от 2010 г.), работодателят 
е длъжен да осигури на работещите, изложени 
на рискове от изкуствени оптични лъчения при 
работа, и/или на техните представители необ­
ходимите информация и обучение, свързани с 
резултатите от оценката на риска по чл. 3, 4 
и 5, по-специално по отношение на:
1. мерките, предприети за прилагане изис­
кванията на наредбата;
2. граничните стойности на експозиция и 
свързаните с тях потенциални рискове;
3. резултатите от оценката, измерването и/
или изчислението на нивата на експозиция на 
изкуствени оптични лъчения съгласно чл. 3, 4 
и 5, съпроводени с информация (пояснения) 
за тяхната значимост и потенциални рискове;
4. необходимостта и начина за откриване и 
съобщаване на неблагоприятните последствия 
за здравето в резултат на експозиция;
5.  случаите, в които работниците подлежат 
на здравно наблюдение;
6. безопасни работни практики за свеждане 
до минимум на рисковете от експозицията на 
изкуствени оптични лъчения;
7. правилното използване на подходящи 
лични предпазни средства.
Чл. 8. Работодателят е длъжен да се консулти­
ра с работещите и/или техните представители и 
да създава условия за тяхното участие по всички 
въпроси, свързани с прилагането на наредбата 
в съответствие със Закона за здравословни и 
безопасни условия на труд.
Раздел ІІІ
Здравно наблюдение
Чл. 9. Работодателят е длъжен да осигури 
здравно наблюдение на работещите съгласно 
изискванията на Закона за здравословни и 
безопасни условия на труд и Наредба № 3 от 
1987 г. за задължителните предварителни и 
периодични медицински прегледи на работни­
ците (обн., ДВ, бр. 16 от 1987 г.; изм., бр. 65 
от 1991 г., бр. 102 от 1994 г. и бр. 78 от 2005 г.) 
с цел превенция и навременно откриване на 
всички неблагоприятни последици за здравето 
и превенция на всички дългосрочни рискове за 
здравето и рискове от хронични заболявания 
в резултат на експозиция на оптични лъчения.
Чл. 10. (1) За всеки работещ се поддържа 
актуално здравно досие в съответствие с изис­
кванията на Наредба № 3 от 2008 г. за условията 
и реда за осъществяване дейността на службите 
по трудова медицина (ДВ, бр. 14 от 2008 г.), в 
което се вписват резултатите от прегледите и 
изследванията по този раздел.
(2) Копие от досието по ал.1 се предоставя 
при поискване на компетентни органи,  които 
имат право на достъп до медицинска инфор­
мация, и в съответствие със Закона за защита 
на личните данни.
(3) Работодателят осигурява на службата 
по трудова медицина достъп до резултатите от 
оценката на риска по чл. 3, 4 и 5.
(4) По искане на работещия му се осигурява 
достъп до здравното досие.
Чл. 11. (1) В случаите, когато се установи 
експозиция над граничните стойности, на засег­
натия/те работещ/и се осигурява медицински 
преглед от офталмолог и дерматолог.
(2) Медицински преглед по ал. 1 се осигурява 
и при установяване на заболяване или неблаго­
приятни последици за здравето на работещите, 
които могат да се дължат на експозиция на 
изкуствени оптични лъчения при работа.
(3) В случаите по ал.1 и 2, когато се уста­
нови превишаване на граничните стойности на 
експозиция или неблагоприятни последици за 
здравето, лекарят или друго медицинско лице 
от службата по трудова медицина:
1. уведомява работещия за резултатите от 
здравното наблюдение, които лично го засягат;
2. дава информация и съвети за здравното 
наблюдение, което се провежда след края на 
експозицията;
3. уведомява работодателя при спазване на 
лекарската тайна.
Чл. 12. (1) В случаите по ал.1 и 2 на чл. 11 
работодателят е длъжен да:
1. преразгледа оценката на риска по чл. 3, 
4 и 5;
2. преразгледа мерките, предприети за 
отстраняване или намаляване на рисковете 
съгласно чл. 6;